Zadeva C‑453/13

The Queen, na predlog: Newby Foods Ltd

proti

Food Standards Agency

(Predlog za sprejetje predhodne odločbe, ki ga je vložilo High Court of Justice (England & Wales), Queen’s Bench Division (Administrative Court))

„Zaščita zdravja — Uredba (ES) št. 853/2004 — Higienska pravila za živila živalskega izvora — Priloga I, točki 1.14 in 1.15 — Pojma ‚mehansko izkoščeno meso‘ in ‚mesni pripravki‘ — Uredba (ES) št. 999/2001 — Preprečevanje, nadzor in izkoreninjenje nekaterih transmisivnih spongiformnih encefalopatij — Varstvo potrošnika — Direktiva 2000/13/ES — Označevanje in predstavljanje živil“

Povzetek – Sodba Sodišča (deseti senat) z dne 16. oktobra 2014

Javno zdravje – Posebna higienska pravila za živila živalskega izvora – Varstvo potrošnikov – Označevanje in oglaševanje živil – Pojem „mehansko izkoščeno meso“ – Proizvod, pridobljen z odstranjevanjem mesa s kosti, na katerih je pripeto meso, po izkoščevanju ali z odstranjevanjem mesa s trupov perutnine – Vključitev – Zahteva

(Direktiva Evropskega parlamenta in Sveta 2000/13, Priloga I); (Uredba Evropskega parlamenta in Sveta št. 853/2004, Priloga I, točki 1.14 in 1.15)

Točki 1.14 in 1.15 Priloge I k Uredbi št. 853/2004 o posebnih higienskih pravilih za živila živalskega izvora je treba razlagati tako, da je treba proizvod, pridobljen s kosti, na katerih je pripeto meso, po izkoščevanju ali z odstranjevanjem mesa s trupov perutnine, opredeliti kot „mehansko izkoščeno meso“ v smislu te točke 1.14, če uporabljena metoda povzroči bistveno porušenje ali spremembo celične zgradbe mišičnih vlaken, ki je večja od tiste, ki je strogo lokalizirana na področje reza, neodvisno od tega, da uporabljena tehnika ne spremeni sestave uporabljene kosti. Tak proizvod ne more biti opredeljen kot „mesni pripravek“ v smislu navedene točke 1.15.

Opredelitev pojma mehansko izkoščeno meso iz Priloge I, točka 1.14, k navedeni uredbi temelji na treh kumulativnih merilih, ki jih je treba brati v medsebojni povezavi, in sicer, prvič, uporaba kosti, s katerih so že bile odstranjene mišice, ali trupov perutnine, s katerih se meso ne odstrani, drugič, uporaba mehanskega izkoščevanja za pridobivanje tega mesa in, tretjič, porušenje ali spreminjanje celične zgradbe mišičnih vlaken mesa, do katerih je prav tako prišlo z uporabo navedene metode. Natančneje, ta opredelitev ne razlikuje glede porušenja ali spremembe celične zgradbe mišičnih vlaken, tako da se v okviru te opredelitve upošteva kakršno koli porušenje ali sprememba te celične zgradbe. Zato je treba vsak mesni proizvod, ki izpolnjuje ta tri merila, opredeliti kot mehansko izkoščeno meso, ne glede na stopnjo porušenja ali spremembe celične zgradbe mišičnih vlaken, pod pogojem, da sta zaradi uporabljene metode porušenje ali sprememba večja od tiste, ki je strogo lokalizirana na področje reza.

(Glej točke 41, 42, 67 in izrek.)

Zadeva C‑453/13

The Queen, na predlog: Newby Foods Ltd

proti

Food Standards Agency

(Predlog za sprejetje predhodne odločbe, ki ga je vložilo High Court of Justice (England & Wales), Queen’s Bench Division (Administrative Court))

„Zaščita zdravja — Uredba (ES) št. 853/2004 — Higienska pravila za živila živalskega izvora — Priloga I, točki 1.14 in 1.15 — Pojma ‚mehansko izkoščeno meso‘ in ‚mesni pripravki‘ — Uredba (ES) št. 999/2001 — Preprečevanje, nadzor in izkoreninjenje nekaterih transmisivnih spongiformnih encefalopatij — Varstvo potrošnika — Direktiva 2000/13/ES — Označevanje in predstavljanje živil“

Povzetek – Sodba Sodišča (deseti senat) z dne 16. oktobra 2014

Javno zdravje — Posebna higienska pravila za živila živalskega izvora — Varstvo potrošnikov — Označevanje in oglaševanje živil — Pojem „mehansko izkoščeno meso“ — Proizvod, pridobljen z odstranjevanjem mesa s kosti, na katerih je pripeto meso, po izkoščevanju ali z odstranjevanjem mesa s trupov perutnine — Vključitev — Zahteva

(Direktiva Evropskega parlamenta in Sveta 2000/13, Priloga I); (Uredba Evropskega parlamenta in Sveta št. 853/2004, Priloga I, točki 1.14 in 1.15)

Točki 1.14 in 1.15 Priloge I k Uredbi št. 853/2004 o posebnih higienskih pravilih za živila živalskega izvora je treba razlagati tako, da je treba proizvod, pridobljen s kosti, na katerih je pripeto meso, po izkoščevanju ali z odstranjevanjem mesa s trupov perutnine, opredeliti kot „mehansko izkoščeno meso“ v smislu te točke 1.14, če uporabljena metoda povzroči bistveno porušenje ali spremembo celične zgradbe mišičnih vlaken, ki je večja od tiste, ki je strogo lokalizirana na področje reza, neodvisno od tega, da uporabljena tehnika ne spremeni sestave uporabljene kosti. Tak proizvod ne more biti opredeljen kot „mesni pripravek“ v smislu navedene točke 1.15.

Opredelitev pojma mehansko izkoščeno meso iz Priloge I, točka 1.14, k navedeni uredbi temelji na treh kumulativnih merilih, ki jih je treba brati v medsebojni povezavi, in sicer, prvič, uporaba kosti, s katerih so že bile odstranjene mišice, ali trupov perutnine, s katerih se meso ne odstrani, drugič, uporaba mehanskega izkoščevanja za pridobivanje tega mesa in, tretjič, porušenje ali spreminjanje celične zgradbe mišičnih vlaken mesa, do katerih je prav tako prišlo z uporabo navedene metode. Natančneje, ta opredelitev ne razlikuje glede porušenja ali spremembe celične zgradbe mišičnih vlaken, tako da se v okviru te opredelitve upošteva kakršno koli porušenje ali sprememba te celične zgradbe. Zato je treba vsak mesni proizvod, ki izpolnjuje ta tri merila, opredeliti kot mehansko izkoščeno meso, ne glede na stopnjo porušenja ali spremembe celične zgradbe mišičnih vlaken, pod pogojem, da sta zaradi uporabljene metode porušenje ali sprememba večja od tiste, ki je strogo lokalizirana na področje reza.

(Glej točke 41, 42, 67 in izrek.)